ฮาซูดะ

ฮาซูดะ (Hasuda-shi) เป็นนครที่ตั้งอยู่ในจังหวัดไซตามะ ประเทศญี่ปุ่น มีขนาดพื้นที่ทั้งหมด sqmi ณ วันที่ 1 พฤศจิกายน ค.ศ. 2024 มีจำนวนประชากรประมาณ 61,043 คน มีความหนาแน่นของประชากร 2,238 คนต่อตารางกิโลเมตร ได้รับการยกฐานะเป็นเทศบาลนครเมื่อ ค.ศ. 1972

**ภูมิศาสตร์**
ภาพถ่ายทางอากาศบริเวณใจกลางเมืองฮาซูดะ ถ่ายเมื่อวันที่ 10 กันยายน ค.ศ. 2019
ฮาซูดะตั้งอยู่ในตอนกลางค่อนไปทางตะวันออกของจังหวัดไซตามะ อยู่ติดกับพรมแดนทางทิศเหนือของนครไซตามะโดยตรง ลักษณะภูมิประเทศประกอบด้วย ที่ราบสูงฮาซูดะ ที่ตั้งอยู่ในใจกลางเมือง ซึ่งเป็นส่วนหนึ่งของที่ราบสูงโอมิยะ, ที่ราบสูงชิราโอกะ (คูโรฮามะ) ที่ตั้งอยู่ทางทิศตะวันออกของเมือง โดยมีแม่น้ำโมโตอาระอยู่ระหว่างกลางที่ราบทั้งสองดังกล่าว และพื้นที่ลุ่มรอบแม่น้ำอายาเซะ ซึ่งไหลผ่านทางทิศตะวันตกและทิศใต้ของเมือง

**เทศบาลข้างเคียง**
 จังหวัดไซตามะ
** นครอาเงโอะ
** เมืองอินะ
** นครคูกิ
** นครโอเกงาวะ
** นครไซตามะ (เขตมินูมะ และเขตอิวัตสึกิ)
** นครชิราโอกะ

**ภูมิอากาศ**
ฮาซูดะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในฮาซูดะอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,363 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 °C และต่ำสุดในเดือนมกราคมอยู่ที่ประมาณ 3.8 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของฮาซูดะเพิ่มขึ้นสูงสุดในราว ค.ศ. 2000 และลดลงเล็กน้อยในช่วงหลายทศวรรษนับแต่นั้นมา

**ประวัติศาสตร์**
พื้นที่ฮาซูดะในปัจจุบันนั้นมีการตั้งถิ่นฐานมาตั้งแต่ยุคก่อนประวัติศาสตร์ และมีแหล่งโบราณคดีมากมายภายในเขตเมือง ได้แก่ กองเนินเปลือกหอย และเนินฝังศพ นอกจากนี้ ยังมีร่องรอยของบ้านพักซามูไรและปราสาทจากยุคเซ็งโงกุหลงเหลืออยู่ พื้นที่ส่วนใหญ่ของฮาซูดะในปัจจุบันเคยเป็นส่วนหนึ่งของแคว้นศักดินาอิวัตสึกิ ภายใต้การปกครองของโชกุนโทกูงาวะในยุคเอโดะ
หลังจากการฟื้นฟูเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านอายาเซะขึ้นภายในอำเภอมินามิไซตามะ จังหวัดไซตามะ ต่อมาได้รับการยกฐานะเป็นเมืองเมื่อวันที่ 1 ตุลาคม ค.ศ. 1934 และเปลี่ยนชื่อเป็นเมืองฮาซูดะ เมืองฮาซูดะได้ผนวกหมู่บ้านข้างเคียง ได้แก่ คูโรฮามะ และฮิราโนะ เมื่อวันที่ 3 พฤษภาคม ค.ศ. 1954 และต่อมาก็ได้รับการยกฐานะเป็นนครฮาซูดะเมื่อวันที่ 1 ตุลาคม ค.ศ. 1972
ในวันที่ 31 มีนาคม ค.ศ. 2010 นครฮาซูดะมีแผนที่จะถูกรวมเข้ากับเมืองชิราโอกะที่อยู่ใกล้เคียง (จากอำเภอมินามิไซตามะ) อย่างไรก็ตาม แผนการควบรวมดังกล่าวได้ถูกยกเลิกในเวลาไม่นานหลังจากที่เมืองชิราโอกะสามารถเพิ่มจำนวนประชากรเป็น 50,000 คน และยกฐานะเป็นนครได้

**การเมืองการปกครอง**
นครฮาซูดะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน ในแง่ของการเมืองระดับจังหวัด นครฮาซูดะเป็นเขตเลือกตั้งหนึ่งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครฮาซูดะเป็นส่วนหนึ่งของเขตเลือกตั้งที่ 13 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
เนื่องด้วยที่ตั้ง นครฮาซูดะจึงพัฒนาขึ้นเป็นชุมชนที่อยู่อาศัยของผู้ที่เดินไปกลับที่ทำงานในเมืองใหญ่เป็นหลัก โดยประชากรมากกว่าครึ่งหนึ่งเดินทางไปทำงานในนครไซตามะที่อยู่ใกล้เคียงหรือไปยังมหานครโตเกียว อย่างไรก็ตาม พื้นที่ส่วนใหญ่ของเมืองยังคงเป็นพื้นที่เกษตรกรรม

**การศึกษา**
นครฮาซูดะมีโรงเรียนประถมศึกษา 8 แห่ง โรงเรียนมัธยมศึกษาตอนต้น 5 แห่งที่สังกัดเทศบาลนครฮาซูดะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ นอกจากนี้ ทางจังหวัดไซตามะยังเปิดโรงเรียนการศึกษาพิเศษสำหรับผู้พิการอีก 2 แห่งในนครฮาซูดะ

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายอุตสึโนมิยะ
** สถานี: ฮาซูดะ

**รถโดยสารประจำทาง**
 อาซาฮิมอเตอร์ (อาซาฮิบัส)- โคกูไซโคเงียวบัส- มารูเก็งสึบาซะโคตซือ (เค็นจังบัส)

**ทางหลวง**
 E4 - จุดพักรถฮาซูดะ และทางแยกต่างระดับอัจฉริยะฮาซูดะ (Smart Interchange)- 122

**สิ่งที่น่าสนใจในท้องถิ่น**
 เทศกาลซากูระบาน (ซากูระมัตสึริ) - จัดขึ้นทุกปีในฤดูใบไม้ผลิ มักจัดขึ้นในช่วงต้นเดือนเมษายน เพื่อเฉลิมฉลองดอกซากูระบานเต็มที่ริมแม่น้ำโมโตอาระ- เทศกาลดอกคอสมอส - จัดขึ้นในฤดูใบไม้ร่วง เพื่อชมดอกคอสมอสบานสะพรั่งทั่วทุกมุมเมือง- พิพิธภัณฑ์ทรัพย์สินทางวัฒนธรรมฮาซูดะ - พิพิธภัณฑ์ที่จัดแสดงโบราณวัตถุยุคก่อนประวัติศาสตร์และยุคประวัติศาสตร์ ตั้งอยู่ในบริเวณศาลาว่าการนคร- เนินเปลือกหอยคูโรฮามะ - อนุสรณ์สถานทางประวัติศาสตร์แห่งชาติยุคโจมง- สวนสาธารณะนิชิโจนูมะ - สวนสาธารณะประจำเทศบาลที่มีชื่อเสียงเรื่องดอกซากูระและดอกบัว
ไฟล์:Hasuda-sakura.jpg|ดอกซากูระริมฝั่งแม่น้ำโมโตอาระในงานเทศกาลซากูระบาน
ไฟล์:Hasuda Nisizyounuma Kouen Nisizyounuma 1.jpg|สวนสาธารณะนิชิโจนูมะ

**อ้างอิง**

**แหล่งข้อมูลอื่น**
 เว็บไซต์ทางการของนครฮาซูดะ ja

หมวดหมู่:นครในจังหวัดไซตามะ